Diari Oficial de la Generalitat Valenciana


Sumari del DOGV 4065, del 16-08-2001 (2001/8109)

ORDRE de 3 d'agost de 2001, de la Conselleria de Cultura i Educació per la qual es modifica l'import global màxim de les subvencions destinades a federacions esportives, clubs esportius, ajuntaments i organismes autònoms municipals per a l'organització d'Esdeveniments Esportius Especials durant l'any 2001, establit en l'Ordre de 30 de desembre del 2000, de la Conselleria de Cultura i Educació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4065

Data del DOGV
:   16-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8109


Data del document
:   03-08-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * organització esportiva
    * ajuda pública
    * espectacle esportiu
    * administració local
    * esport
    * suport econòmic

ORDRE de 3 d'agost de 2001, de la Conselleria de Cultura i Educació per la qual es modifica l'import global màxim de les subvencions destinades a federacions esportives, clubs esportius, ajuntaments i organismes autònoms municipals per a l'organització d'Esdeveniments Esportius Especials durant l'any 2001, establit en l'Ordre de 30 de desembre del 2000, de la Conselleria de Cultura i Educació. [2001/8109]
  
Per mitjà de l'Ordre de 30 de desembre del 2000, de la Conselleria de Cultura i Educació, es convocaven les subvencions destinades a federacions esportives, clubs esportius, ajuntaments i organismes autònoms municipals per a l'organització d'Esdeveniments Esportius Especials a la Comunitat Valenciana durant l'any 2001, i s'aprovaven les bases reguladores de la concessió d'estes (DOGV núm. 3939, de 14/02/2001).
  
En la disposició primera de la citada ordre s'establia l'import global màxim de setanta-sis milions cinc-centes mil pessetes (12.656.445 PTA.), equivalents a quatre-cents cinquanta-nou mil set-cents setanta-quatre euros (459.774), a càrrec de l'aplicació pressupostària 92.55.162.79 4, línia de subvenció T2142000, dels Pressupostos de la Generalitat Valenciana per a l'any 2001.
  
Atesa la quantitat d'esdeveniments esportius especials que complixen els requisits establits en l'Ordre de 30 de desembre del 2000 citada, així com les necessitats econòmiques plantejades per estos, resulta aconsellable ampliar la dotació econòmica
  
A més, per mitjà d'una modificació pressupostària s'ha incrementat la dotació de la línia de subvenció que finança la convocatòria en un import de trenta milions de pessetes (09.493.296 PTA.), equivalents a 180.303,63 euros.
  
En virtut d'això, fent ús de les competències en matèria d'esport assignades a la Conselleria de Cultura i Educació pel Decret 7/2000, de 22 de maig, del president de la Generalitat Valenciana, i de conformitat amb el que disposa l'article 35 de la Llei 5/83, de 30 de desembre, de Govern Valencià,
  
ORDENE
  
Primer
  
Modificar l'apartat primer de l'Ordre de 30 de desembre del 2000, de la Conselleria de Cultura i Educació, per la qual es convocaven les subvencions destinades a federacions esportives, clubs esportius, ajuntaments i organismes autònoms municipals per a l'organització d'Esdeveniments Esportius Especials a la Comunitat Valenciana durant l'any 2001, i s'aprovaven les bases reguladores de la concessió d'estes per haver sigut incrementat en 19.371.064 PTA l'import de la línia T2142000, la quantia total del qual s'establix en cent sis milions cinc-centes mil pessetes (001.297.454 PTA.). equivalents a sis-cents quaranta mil setanta-set i huitanta-nou euros (640.077,89). A càrrec de la mateixa línia hauran d'atendre's les sol·licituds presentades en aplicació de l'Ordre de 30 de desembre del 2000 citada.
  
Segon
  
Els beneficiaris de subvencions a l'empara de l'Ordre de 30 de desembre del 2000, podran ser adjudicataris d'una major ajuda, per la qual cosa no hauran de presentar una nova sol·licitud.
  
Tercer
  
En tot allò que no modifica esta ordre, seguirà vigent l'Ordre de 30 de desembre del 2000.
  
DISPOSICIÓ FINAL
  
Única. La present ordre entrarà en vigor el dia de la seua publicació en el Diari Oficial de la Generalitat Valenciana
  
De conformitat amb el que establixen els art. 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o plantejar directament un recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.
  
València, 3 d'agost de 2001
  
El conseller de Cultura i Educació,